આ સાથે જ હાર્દિક પટેલે તા.૨જી ઓકટોબરે ગાંધીજયંતિના દિનથી મોરબી જિલ્લાના બગથળા ગામે પોતાના પ્રતિક ઉપવાસ આંદોલનની ફરી એકવાર જાહેરાત કરી હતી. હાર્દિકે જણાવ્યું હતું કે, તે ગુજરાતના ખેડૂતોની દેવા માફી, પાટીદારો માટે અનામત અને પાસના નેતા અલ્પેશ કથીરીયાની મુક્તિની ત્રણ માંગણીઓ સાથે રાજયના ૨૮ પ્રભાવિત જિલ્લાઓ અને ૧૬૦થી વધુ તાલુકાઓમાં પ્રતિક ઉપવાસ કરશે અને સરકાર પર દબાણ લાવશે કે જેથી ગુજરાતની પ્રજાના હિતમાં સરકાર નિર્ણય લે. હાર્દિક પટેલે અમદાવાદ પરત ફરતાંની સાથે જ પ્રતિક ઉપવાસ આંદોલનના આગામી તબક્કાની તૈયારીઓ આરંભી દીધી છે. ગાંધી જયંતિથી રાજ્યના વિવિધ સ્થળોએ ફરીવાર પ્રતિક ઉપવાસ કરી આંદોલનનું શરૂ કરશે. હાર્દિક આ પ્રતિક ઉપવાસનો મોરબીના બગથળા ગામેથી પ્રારંભ કરશે.